Heikoin lenkki

Heikoin lenkki on brittiläiseen formaattiin The Weakest Link perustuva televisiovisailuohjelma. Ohjelman jokaisessa jaksossa on kahdeksan kilpailijaa, jotka jokaisella kierroksella äänestävät yhden kilpailijan pois. Brittiläisen version juontajana tunnetuksi tullut Anne Robinson sai tylyn juontotyylinsä takia lempinimen "Queen of Mean" (suom. "Ilkeyden kuningatar").'The Queen of Mean' back on Watchdog Sarjaa on esitetty muun muassa Suomessa, Venäjällä, Isossa-Britanniassa, Australiassa, Alankomaissa, Unkarissa ja Thaimaassa. Vuonna 2018 ohjelmaa esitetään enää vain Isossa-Britanniassa, Suomessa ja Kyproksessa.

Formaatin ensimmäinen jakso esitettiin Isossa-Britanniassa 14. elokuuta 2000 Anne Robinsonin juontamana, joka on sittemmin juontanut myös Yhdysvaltain versiota. Brittiversiota esitettiin yli 12 vuotta ja siitä tehtiin peräti 1 693 jaksoa.

 Formaatti 
Ohjelmaa on esitetty maaversiosta riippuen päivittäin tai kerran viikossa, ja kilpailijamäärä on vaihdellut 6−10 pelaajan välillä. Joissakin erikoisjaksoissa on kilpailtu muun muassa pareina. Sääntöjen yksityiskohdat vaihtelevat maaversioittain erityisesti voittosummassa, rahapuun rakenteessa, pelaajien lukumäärässä ja peliajoissa.

 Säännöt 
Joukkueen tavoitteena on kerätä jokaisella pelikierroksella kierroksen tavoitesumma vastaamalla juontajan nopeatempoisesti esittämiin kysymyksiin. Pelin rahapuu (kutsutaan joskus myös rahaketjuksi) koostuu noin kymmenestä tasosta. Jos kilpailija vastaa kysymykseen oikein, siirrytään rahapuun seuraavalle tasolle. Jos kysymykseen vastataan väärin, rahaketju murtuu ja alkaa alusta. Juontaja esittää kysymyksiä nopeassa tahdissa etenemällä kilpailija kerrallaan kierrosajan loppuun saakka sanomalla ensin kilpailijan nimen ja sitten kysymyksen. Kysymystyypit vaihtelevat monivalintatehtävistä yleistietoa mittaaviin tehtäviin ja päässälaskuihin. Kilpailija voi tallettaa rahaketjun senhetkisen rahasumman sanomalla "pankki" nimensä ja kysymyksen välissä, tällöin rahasumma talletetaan pankkiin sekä rahapuu murtuu ja siirtyy seuraavalle kierrokselle: kierroksen lopussa vain pankkiin talletetut rahat kasvattavat voittopottia. Nopein tapa saavuttaa kierroksen tavoitesumma on vastata rahaketjun tasojen mukaiseen kysymysmäärään peräkkäin oikein sanomatta kertaakaan pankkia kysymysten välissä. Rahapuun rakenne on identtinen jokaisella pelikierroksella, mutta joissakin maaversioissa viimeisellä pelikierroksella voitettu summa kerryttää voittopottia kaksin- tai kolminkertaisesti. Peliaika kuitenkin vähenee kierros kierrokselta tyypillisesti kymmenellä sekunnilla. Ensimmäisen kierroksen peliaika vaihtelee maaversioittain suuresti, mutta on suunnilleen kolme minuuttia. Itse kysymyksen vastausaikaa ei varsinaisesti ole rajoitettu, ja kilpailija saattaa pyytää juontajaa toistamaan kysymyksen, mutta juontaja yleensä keskeyttää liian pitkän pohdinnan paljastamalla oikean vastauksen johtaen rahaketjun katkeamiseen.

Jokaisen pelikierroksen jälkeen katsojille kerrotaan joukkueen vahvin ja heikoin lenkki, perustuen esimerkiksi oikeiden vastausten tai pankkiin talletetun rahan määrään. Kilpailijat kirjoittavat metallitauluun tai uudemmissa versioissa kosketusnäytölle sen pelaajan nimen, jonka haluavat äänestää ulos kilpailusta. Jokaisella pelaajalla on aina yksi ääni, eikä itseään saa äänestää. Kierroksen vahvin lenkki aloittaa aina seuraavan kierroksen, ja äänestyksen päättyessä tasan kahden kilpailijan välillä hän saa valita, kumpi äänestetään ulos. Jos kierroksen vahvin lenkki äänestetään ulos tai on tasapeliäänestysuhan alla, sama valta on sen sijaan kierroksen toiseksi vahvimmalla lenkillä. Ulosäänestetty ei siis välttämättä ole huonoin pelaaja, vaikka pelillisesti onkin järkevintä äänestää ulos se, joka väärillä vastauksilla rikkoo rahaketjun muodostusta. Äänestyksen jälkeen juontaja haastaa kilpailijoita yksityiskohtaisilla kysymyksillä heidän elämästään ja kilpailullisilla kysymyksillä, kuten pyytämällä perusteluja äänestysvalinnalle tai mahdollisen voittopotin käyttökohdetta.

Peliä jatketaan, kunnes jäljellä on kaksi vahvinta lenkkiä. He pelaavat kaksintaistelussa, jossa juontaja esittää vuorotellen viisi kysymystä kummallekin pelaajalle. Viimeisen kierroksen vahvin lenkki saa päättää kaksintaistelun aloitusvuoron. Pelin voittaa ja koko siihen asti kerätyn voittopotin itselleen saa se pelaaja, joka vastaa kaksintaistelussa useampaan kysymykseen oikein. Jos tilanne on viiden kaksintaistelukysymysparin jälkeen tasan, jatketaan äkkikuolemaperiaatteella. Kaksintaistelun hävinnyt ja kaikki muut aiemmin karsiutuneet eivät saa mitään pelin vahvimman lenkin voittaessa koko joukkueen keräämän voittopotin.

 Studion ja juontajan ominaisuudet 
Pelissä kilpailijat on sijoitettu puolikaareen, jonka keskellä on juontaja. Asetelma on samankaltainen kuin panoptikon-tyylisissä vankiloissa, joissa vangeille pyritään tietoisesti aiheuttamaan alistunut ja ahdistunut olotila. Juontaja seisoo muutama kymmensenttiä pelaajia korkeammalla saarekkeella, jolla on akselinsa ympäri pyörivä näyttötaulu, jolta juontaja lukee kysymykset kääntäen näyttöpäätettä pelaaja kerrallaan. Studio on pimeä, ja valo tulee jokaisen kilpailijan taakse sijoitetusta valoheittimestä sekä kilpailijoiden ja juontajan välisen puolikaarialueen lattiavalaistuksesta, joka toimii samalla visuaalisena kierroskellona. Katsojille graafisesti näkyvä rahapuu ja kierrosaikakello heijastetaan juontajan taakse pelaajia varten.

Lähes poikkeuksetta juontaja on ollut jokaisessa maaversiossa nainen, merkittävimpinä poikkeuksina Yhdysvaltain, Irlannin, Japanin, Ranskan, Suomen ja Portugalin Heikoin lenkki -ohjelmat. Studion tilaratkaisuilla korostetaan formaattiin kuuluvaa ominaispiirrettä, jossa juontajan tehtävä on kiusoitella tai jopa nöyryyttää kilpailijoita. Tämän taso on kuitenkin vaihdellut maakohtaisesti: erityisesti Saksan Heikoin lenkki -ohjelman juontaja Sonja Zietlowin juontotyyliä pidettiin erittäin julmana, kun samalla Ranskan Heikoin lenkki -ohjelman Julien Courbet naureskeli usein kilpailijoiden kanssa, Heikoin lenkki -ohjelman Riku Nieminen ilkeilyn sijaan kehui kilpailijoita ja naureskeli heidän kanssa. Yleisesti ottaen edelleen käynnissä olevissa maaversioissa tunnelma on rentoutuneempi ja vapautuneempi kuin kymmenen vuotta sitten esitetyissä ohjelmissa.

 Keskustelu pelistrategiasta 
Pankki-sanan liiallinen käyttö johtaa siihen, että kierrosten rahasummat ja siten koko voittopotti jäävät pieniksi, mutta toisaalta voittopottiin kertyy varmasti rahaa. Tämä taktiikka on hyödyllinen erityisesti pelin alussa, jolloin joukossa on myös heikommin pärjääviä pelaajia. Loppua kohden hyöty heikkenee, kun oikeita vastauksia kertyy enemmän. Eräässä Ison-Britannian Heikoin lenkki -jaksossa kilpailijat vastasivat peräkkäin oikein 19 kysymykseen, ennen kuin saivat kerättyä kierroksen rahapotin kokoon (oikealla taktiikalla kymmenen ensimmäistä oikeaa vastausta olisivat riittäneet).

Pankki-sanan parasta käyttötaktiikkaa on tutkittu ja pohdittu laajemminkin. New Scientist -blogin Erica Klarreich on väittänyt, että Yhdysvaltain versiossa rahan keräämiseen on vain kaksi järkevää taktiikkaa. Kilpailijoiden tulisi joko sanoa pankki jokaisella vuorolla tai kuuden oikean vastauksen jälkeen. Oikea strategia riippuu kilpailijoiden tasosta ja pelin etenemisvaiheesta. Suurimmalle osalle, muttei kuitenkaan kaikista heikoimmille joukkueille, kuuden oikean vastauksen pankkitaktiikka on paras. Tilastollisesti kilpailija sanoo pankin joka kolmannen kysymyksen jälkeen, mutta tämä taktiikka on kannattava vain, jos vähintään kahteen kysymykseen kolmesta vastataan koko kierroksen ajan oikein.

 Maaversiot 
Värikoodit:

 Valtio  Alkuperäinen nimi  Juontaja  TV-kanava  Voittosumma(t)  Ensiesitys  Viimeinen esitys    De Zwakste Schakel Chazia Mourali RTL 4 10 000 € 2001 2005   Arabimaailma الحلقة الأضعفElhalka Eladaaf Rita Khoury Future Television 16 000 US$ 2002 2003    Weakest Link Cornelia Frances Seven Network 100 000 A$ Tammikuu 2001 joulukuu 2001   Zəif Bənd Kamila Babayeva Lider TV 9 000 AZN (aiemmin 45 000 000 AZM) 2004 2006 Solmaz Süleymanlı 2012 2014     De Zwakste Schakel Goedele Liekens	 VTM 2 000 000 BEF 2001    Ponto Fraco Fausto Silva	 TV Globo 1 000 000 R$ 2001 (BBC hyllytti)      El Rival Más Débil Catalina Pulido Canal 13 40 000 000 CL$ 2004    El Rival Más Débil Nuria González TVE1 7 200 € 2002 2004 Karmele Aranburu TVE2   Weakest Link Fiona Coyne SABC3 50 000 R 2003 2008 100 000 R   Weakest Link Edu Manzano IBC 1 000 000 PHP 2001 2002 Allan K.   სუსტი რგოლიSusti Rgoli Nino Burduli Rustavi 2 10 000 ლ 200? -   Hongkong 一筆OUT消Jat1 bat1 OUT siu1 Carol Cheng TVB Jade 3 000 000 HK$ 20. elokuuta 2001 18. tammikuuta 2002   Kamzor Kadii Kaun Neena Gupta Star Plus 2 500 000 Rs 2002 2003   Weakest Link Eamon Dunphy TV3 10 000 € 2001 2002   The Weakest Link Anne Robinson BBC 10 000 £ (päiväaikaan)  14. elokuuta 2000 31. maaliskuuta 2012 50 000 £ (ilta-aikaan)Marraskuu 2017   החוליה החלשהHaChulia HaChalasha Pnina Dvorin Channel 10 100 000 ₪ 2002 2004 Hana Laszlo 90 000 ₪   Anello Debole Enrico Papi Italia 1 15 000 € 2001   ウィーケストリンク☆一人勝ちの法則Uikesutorinku hitori-gachi no hosoku Shiro Ito Fuji Television 16 000 000 JP¥ 2002   汰弱留强·智者为王Tài ruò liú qiáng·zhìzhě wéi wáng Chen Luyu Nanjing TV 200 000 ¥ 2002 2004智者为王Zhìzhě wéi wáng Shen Bing Xia Qing   Ο Πιο Αδύναμος ΚρίκοςO Pio Adynamos Krikos Elena Akrita MEGA 5 000 000 ₯ 2001 2003 15 000 € Tasos Tryfonos 10 000 €   Najslabija karika Nina Violić HRT1 90 000 kn 2004 2010 Daniela Trbović  Ο Πιο Αδύναμος Κρίκος
O Pio Adynamos KrikosTasos TryfonosRIK 15 000 €Syyskuu 2017   Најслаба алкаNajslaba Alka Zivkica Gjurcinovska Alfa TV 420 000 MKD 2010 2011   Weakest Link Sekilara Kiramila RTM 80 000 RM 2003 2009   El Rival Más Debil Montserrat OntiverosAzteca Trece200 000 MX$ 2003 2008Lolita Cortés 27. heinäkuuta 2013 7. syyskuuta 2013 26. toukokuuta 2014 2014   Veriga Slaba Andrei Gheorghe Kanal 1 1 000 000 MDL 200? 2009   Det Svakeste Ledd Anne Grosvold NRK 200 000 KR 2004   O Elo Mais Fraco Julia Pinheiro RTP1 10 000 € 2002 2003 Luisa Castel-Branco Pedro Granger 2011 2012   Najsłabsze Ogniwo Kazimiera Szczuka TVN 27 000 zł 2004 2006   Le Maillon Faible Laurence Boccolini TF1  150 000 F20 000 €50 000 € 9. heinäkuuta 2001  12. elokuuta 2007 Julien Courbet D8 45 000 € 8. syyskuuta 2014 22. heinäkuuta 2015   Lanţul Slăbiciunilor Andrei Gheorghe Pro TV 50 000 leu 2001   Der Schwächste fliegt! Sonja Zietlow RTL Television 50 000 DM 19. maaliskuuta 2001 Maaliskuu 2002 50 000 €   Najslabija Karika Sandra Lalatović BKTV 5 000 000 RSD 2002-2006   智者生存Zhizhe shengcun Yvette Cui (Cui Lixin) MediaCorp TV Channel 8 100 000 S$ 2002 2003 Weakest Link Asha Gill MediaCorp TV Channel 5 1 000 000 S$   Najšibkejši Člen Violeta Tomič SLO 1 2 400 000 SIT (10 000 €) 2003 2005   Heikoin lenkki Kirsi Salo MTV3 16 000 €18 000 €20 000 € 6. syyskuuta 2002 18. helmikuuta 2005Riku NieminenNelonen 20 000 € 20. maaliskuuta 2017 21. toukokuuta 2018   Den Svagaste Länken Kajsa Ingemarsson TV4 100 000 kr 2011 2013   Weakest Link 智者生存Weakest Link zhizhe shengcun Belle Yu STAR Chinese Channel 400 000 NT$ 2001 2003 Tseng Yang Qing   Weakest Link กำจัดจุดอ่อนWeakest Link Kacad cudxxn Krittika Kongsompong ThaiTV 3 1 000 000 ฿ 2002 2003   Det Svageste Led Trine Gregorius DR1 200 000 KR 2001 2002   Nejslabší! Máte padáka! Zuzana Slaviková TV Nova 1 000 000 Kč 2002 2004   En Zayıf Halka Hülya Uğur Tanrıöver Show TV 100 miljardia TL 2001 2002 Baybars Altuntaş TV8 54 000 ₺ 21. syyskuuta 2015    A Leggyengébb Láncszem Krisztina Máté TV2 3 000 000 Ft 2001 2004 Nincs Kegyelem 6 000 000 Ft   The Weakest Link Louise Wallace TV One 20 000 NZ$ Heinäkuu 2001 Maaliskuu 2002   Слабое ЗвеноSlaboye Zveno Marija Kiseljova ORT 300 000 ₽400 000 ₽350 000 ₽1 000 000 ₽ (erikoisversiot) 2001 2005 Nikolai Fomenko Channel 5 350 000 RUB 2007 2008   Nõrgim lüli Tuuli Roosma Kanal 2 500 000 kr 2004   Weakest Link Anne Robinson NBC 1 000 000 US$ 2001 2002 George Gray Syndicated 75 000 US$ 2002 2003 100 000 US$

 Suomen Heikoin lenkki 
pienoiskuva|Ohjelman tunnus vuosina 2002–2005.
Pelaajia on kahdeksan. Viimeisen kierroksen rahasumma lisätään voittopottiin kaksinkertaisena. Tilastollinen heikoin lenkki valitaan väärien vastausten lukumäärän perusteella. Kierrosaika on kolme minuuttia, ja se vähenee kierroksittain aina kymmenen sekuntia kerrallaan.

Ohjelmaa esitettiin MTV3-kanavalla aluksi vuosina 2002–2005, jolloin juontajana toimi Kirsi Salo, joka tuli erityisen tunnetuksi piikittelevistä repliikeistään. Voittosumma oli ensimmäisissä jaksoissa 16 000 euroa, mutta kasvoi myöhemmin ensin 18 000 euroon ja lopulta 20 000 euroon. Ohjelman näyttäminen päätettiin keskeyttää Kirsi Salon raskauden ja avioliittoon astumisen vuoksi.

Nelonen ilmoitti tammikuussa 2017 ohjelman palaavan ruutuun. Uudeksi juontajaksi tuli Riku Nieminen. Uusi kausi alkoi 20. maaliskuuta 2017. Pelin enimmäisvoittosumma oli 20 000 euroa. Kauden päätösjakso esitettiin 22. toukokuuta 2017.  Heikoin lenkki jatkui vielä keväällä 2018.

 Tuotantokaudet 
 Kausi Alkamispäivä Päättymispäivä JaksotEnsimmäinen tuotantokausi6. syyskuuta 200229. maaliskuuta 200330Toinen tuotantokausi5. syyskuuta 200323. huhtikuuta 200430Kolmas tuotantokausi3. syyskuuta 200418. helmikuuta 200511Vuoden 2017 kausi20. maaliskuuta 201720. marraskuuta 201720Vuoden 2018 kausi26. helmikuuta 201821. toukokuuta 201813

 Kritiikkiä 
Juontajan puhetyyliä on arvosteltu useissa maissa vastenmieliseksi ja epäinhimilliseksi, esimerkiksi Saksassa juontotyyliä ensin kevennettiin, mutta lopulta ohjelma jouduttiin lakkauttamaan kokonaan suuren vastustuksen ja pienien katsojalukujen vuoksi. Suomessa juontajan loanheittoa on kritisoitu lapselliseksi ja liiallisuuksiin meneväksi.

Kiinnostavan ja järkevän haastelukokonaisuuden luonti on osoittautunut vaikeaksi kuvaus- ja käsikirjoitusteknisesti. Ohjelman kuvaukset kestävät pitkään, sillä käsikirjoittajaryhmä joutuu kehittämään juontajalle luontevia repliikkejä kilpailijoiden vastausten mukaan. Lisäksi studion asettelu edellyttää kameroiden jatkuvaa siirtelyä, kun kilpailijan ja juontajan kuvauskohdetta vaihdetaan. Tämä johtaa 45 minuutin mittaisen kilpailun kuvausajan venymiseen paikoittain jopa kuuteen tuntiin, mitä on pidetty epämiellyttävänä voimakkaasti valaistussa ja helposti kuumenevassa studiossa.

Ohjelmaversiot ovat loppuneet nopeasti niissä maissa, joissa juontotyyliä ei ole saatu toimimaan uskottavasti kilpailijoiden kanssa katsojien silmissä. Esimerkiksi Saksassa ja Ruotsissa maaversiot jäivät lyhyiksi, mutta harvassa maassa ohjelman esittäminen on jatkunut kahta tai kolmea vuotta pidempään. Sitä vastoin Isossa-Britanniassa, Kroatiassa ja Ranskassa ohjelma on osoittautunut suosituksi ja pitkäikäiseksi, kahdessa ensin mainitussa on tehty ohjelmasta ainoana yli tuhat jaksoa.

 Lähteet 

 Aiheesta muualla 
 Kansainvälisiä Heikoin lenkki -ohjelman alkutunnuksia
 Suomen Heikoin lenkki -ohjelman tunnus

Luokka:2000-vuosikymmenen suomalaiset televisiosarjat
Luokka:2010-luvun suomalaiset televisiosarjat
Luokka:Visailuohjelmat
Luokka:MTV3:n televisio-ohjelmat
Luokka:Nelosen televisio-ohjelmat